Jinin (Ŝinĝango)

Jinin, laŭ simpligita ĉina skribo 伊宁, laŭ tradicia ĉina skribo 伊寧, laŭ ujgure غۇلجاا, tibete གུལ་ཅ, laŭ mongola cirilo Хулж [ĥulĵ], laŭ mongola skribo ᠬᠤᠯᠵᠠ estas distriktonivela metropolo en la provinco Ujgura Aŭtonoma Regiono Ŝinĝango en Ĉina Popola Respubliko. Ĝi estas la administra sidejo kaj plej granda urbo de la loka aŭtonoma areo. Loĝantaro Sur tiu administra areo vivas 778 047 laŭ censo de 2020. La loĝantaro estas ĉefe ujgura, ĥana kaj kazaĥa, kune kun pli malgrandaj nombroj de mongola, uzbeka, rusa aŭ alia etneco. Geografio Jinin kuŝas laŭlonge de Ili (rivero) sur areo de 629 km² ĉirkaŭ 70 km oriente de Kazaĥio. La sekvaj urboj estas Kokdala 22, Almato 357, Urumĉio 508, Biŝkeko 551, ĉefurbo Pekino 2969, Ŝanhajo 3791 km aere laŭ [1]. Historio De la 13-a ĝis la 15-a jarcentoj la teritorio estis sub kontrolo de la Ĉagataja Ĥanlando. Jinin fariĝis aparta urbo de la samnoma distrikto en 1952. Ĝuste post jardeko gravaj ĉin-sovetiaj kolizioj okazis pro insuloj en la rivero Ili. Ekonomio Jinin estas malnova komerca centro pri teoj kaj brutaro, ankaŭ agrikultura areo. Estas ankaŭ malpeza industrio (produktado de kotonfadenoj kaj ŝtofoj, prilaborado de hejmaj tekstiloj, vestaĵoj), krome ceramikaj kaheloj, kiuj estas eksportitaj al Centra Azio kaj Rusio. Edukado La plej altnivela edukado okazas en la loka universitato. Trafiko Internacia flughaveno situas plurajn kilometrojn norde de la metropolo. La elektrigita fervojo estis finita en 2009. 2 naciaj aŭtovojoj kuras tien. Klimato La klimato estas duonarida laŭ klimata klasifiko de Köppen: BSk. Seka kaj suna veteroj dominas la tutan jaron, la sunbrilo estas abunda. La vintroj estas malvarmaj kun frostoj, la someroj estas varmaj. La jara averaĝa temperaturo estas 10 °C kaj varias inter 3-17 °C. La jara averaĝa precipitaĵo estas 307 mm, en ĉiuj monatoj estas precipitaĵo. Vidindaĵoj muzeo (2004) moskeoj Fontoj WikiTrans